อาหารอร่อย ถึงเวลา บิ๊กป้อมตัดสินใจ ยึดคติประจำใจ น้าชาติมาดนักซิ่ง
งานนี้ ต้องยก,อมตะวาจา ,ของ พล.อ.ชาติชาย ชุณหะวัณ อดีตนายกรัฐมนตรี ที่มีวาทะติดตาตรึงใจ สำหรับคอการเมืองของไทย โน พลอมแพลม กับประโยคทองที่ว่า ,คำพูดหากยังไม่ได้ออกจากปาก เราเป็นนายมัน แต่พอออกจากปากไปแล้ว มันเป็นนายเรา,-อาหารอร่อย-,สืบเนื่องจากตอนนี้ ในโลกโซเชียลมีเดีย มีการโพสต์เฟซฯ และทวิตเตอร์เป็นจำนวนมาก จากชาวเน็ต ออกแนวทั้ง จิกกัด แขวะ หรือออกแนวต่อว่า พี่ใหญ่บูรพาพยัคฆ์ พล.อ.ประวิตร วงษ์สุวรรณ รองนายกรัฐมนตรีและรัฐมนตรีกลาโหมกันเป็นจำนวนมาก กรณีความไม่เหมาะสม ที่เมื่อวานที่ผ่านมา ให้สัมภาษณ์ผู้สื่อข่าว ประเด็นระเบิดที่โรงแรมในเครือดุสิตธานี ที่ประเทศเคนยา มีผู้เสียชีวิตบาดเจ็บเป็นจำนวนมาก โดยนักข่าวถามว่า เหตุใดกลุ่มคนร้ายจึงพุ่งเป้าไปก่อเหตุระเบิดในโรงแรมแห่งนี้ พล.อ.ประวิตร ตอบแบบทีเล่นทีจริงว่า,สงสัยอาหารอร่อยมั้ง, เรียกเสียงเสียงสวดชยันโตได้ทั่วสารทิศเลยทีเดียว,โดยเฉพาะประชาชนชาวเคนยา คู่กรณีอาจถึงไม่พอใจก็เป็นได้ เมื่อเว็บไซต์ Kenyas สื่อในเคนยา และสื่อต่างประเทศ มีการรายงานว่า พล.อ.ประวิตร วงษ์สุวรรณ รองนายกรัฐมนตรีและรมว.กลาโหมของไทย แสดงความเห็นระหว่างให้สัมภาษณ์นักข่าว กรณีที่ถามว่า เหตุใดกลุ่มติดอาวุธอัล-ชาบับ ซึ่งมีฐานในโซมาเลีย จึงได้บุกโจมตีโรงแรมดุสิต ดี2 ที่กรุงไนโรบี เมืองหลวงเคนยา ซึ่งโรงแรมนี้อยู่ในเครือโรงแรมดุสิตธานี ของไทย เป็นเหตุให้มีผู้เสียชีวิตถึง 21 ราย ซึ่งพล.อ.ประวิตร ตอบว่า ตนไม่รู้ อาจเป็นเพราะอาหารอร่อย,รองนายกรัฐมนตรีฝ่ายความมั่นคง ตั้งแต่ปีที่แล้วจนถึงปัจจุบัน มักมีเรื่องราวให้เป็นที่กล่าวขานและจดจำของคนในโซเชียลฯ และคนไทยทั้งประเทศ อย่างต่อเนื่อง ตั้งแต่ปีที่ผ่านมา ทีมข่าว, เจาะประเด็นไทยรัฐออนไลน์,  ได้ลองเก็บรวบรวมประเด็นเด็ดๆ มาให้ดูกัน ,ก็ผมมันไม่ตายไง,กรณี การเสียชีวิตของ นายภคพงศ์ ตัญกาญจน์ หรือ น้องเมย นักเรียนเตรียมทหารชั้นปีที่ 1 เมื่อเดือน ต.ค. 2560 โดยแถลงเมื่อวันที่ 22 พ.ย. ว่า เด็กเสียชีวิต เนื่องจากสุขภาพของเด็กเอง ไม่มีการซ้อมอะไรทั้งสิ้น พร้อมทั้งปกป้อง การซ่อม หรือ ลงโทษทางทหารว่า เป็นเรื่องจำเป็น,คำพูดดังกล่าว ขัดกับข้อความในบันทึกของนายภคพงศ์ ที่เขียนไว้เมื่อ 26 พ.ค. 2560 ว่า เช้ามาก็โดนต่อยท้องไปหมัดนึงจุกโคตรเลย แถมตกกลางคืนมามีลงนรกอีก เหนื่อยมาก พล.อ.ประวิตร กล่าวต่อว่า ผมก็เกิน ผมก็สลบ ตอนผมโดนอะ ก็ผมมันไม่ตายไง,พ่อของนายภคพงศ์ กล่าวกับผู้สื่อข่าวว่า ผมรู้สึกน้อยใจ ท่านรัฐมนตรีกลาโหม ตีราคาลูกผมต่ำไปนิดนึง มองเขาต่ำไปนิดนึง เหมือนไม่มีราคา ไม่ให้คุณค่าต่อครอบครัวผมเลย ซึ่งเวลาต่อมา พล.อ.ประวิตร ได้ออกมากล่าวขอโทษ อะไรที่ผมพูดไปแล้วทำให้ไปกระทบกระเทือนครอบครัวของน้องเมยผมต้องขอโทษด้วย,- จิ้งจกเปลี่ยนสี -,ปลายเดือนพฤศจิกายน 2561 ภายหลังบิ๊กป้อมออกมาให้สัมภาษณ์ตำหนิ พล.อ.ยศนันท์ หร่ายเจริญ อดีตรองผู้บัญชาการทหารสูงสุด ที่สมัครเข้าเป็นสมาชิกพรรคไทยรักษาชาติ (ทษช.) ว่า,พล.อ.ยศนันท์ หร่ายเจริญ ทำตัวเป็นจิ้งจกเปลี่ยนสีไม่คิดถึงข้าวแดงแกงร้อน ตอนอยู่ในตำแหน่งก็วิ่งเต้นมาตลอด เป็นผู้ใหญ่ ขนาดเกษียณแล้ว มีวุฒิภาวะมาก อยู่ในฐานะผู้ใต้บังคับบัญชาของผมมาโดยตลอด แต่มาว่า คสช.ทั้งที่ คสช.ก็ทำทุกอย่าง เป็นเพราะเหตุใดตอนที่อยู่ถึงไม่พูด ไปโดนอะไรมาหรือไม่ ก็มันวิ่งเต้นมาตลอด ถือว่าไม่เหมาะสมที่ทำแบบนี้ นี่เป็นเพียงประโยคบทตอนหนึ่งที่บิ๊กป้อมได้ให้สัมภาษณ์กับสื่อมวลชนเอาไว้,ข่าวสะพัดออกไปเข้าหู นายทักษิณ ชินวัตร อดีตนายกรัฐมนตรี ก็ไม่รอช้า ออกมาโต้กลับประหนึ่งปกป้องเด็กใหม่ในสังกัดอย่าง พล.อ.ยศนันท์ หร่ายเจริญ ว่า ทหารที่อาสาเข้ามาทำงานการเมืองแบบตรงไปตรงมา น่าชื่นชมกว่าทหารที่เข้ามาโดยการยึดอำนาจไหมครับป้อม,เรือล่มภูเก็ต ตาย 47, ,ทัวร์จีนทำกันเอง,ลงท้าย พล.อ.ประวิตร ต้องออกมาขอโทษประเทศจีน หากพูดกระทบใจ เหตุเรือล่มภูเก็ต มีนักท่องเที่ยวจีนเสียชีวิตถึง 47 ศพ ,เราแสดงความเสียใจอย่างจริงใจ และได้สั่งการกองทัพเรือ ตำรวจน้ำ ช่วยเหลือชาวจีนที่บาดเจ็บและเสียชีวิต ซึ่งรัฐบาลต้องช่วยเหลือเต็มที่ และแสดงความเสียใจกับจีนอย่างจริงใจ ส่วนการดำเนินความผิดเป็นเรื่องของเจ้าหน้าที่ตำรวจ และต้องตั้งกรรมการสอบในการนำเรือออกจากฝั่ง, พล.อ.ประวิตร กล่าว,อีกครั้ง เมื่อวันที่ 7 มกราคม 62 บิ๊กป้อม ออกมาตอบคำถามนักข่าวด้วยประโยคที่ ว่า ไม่เคยห้ามให้นายทักษิณ ชินวัตร อดีตนายกรัฐมนตรี เดินทางกลับเข้าประเทศไทย แต่ทั้งนี้เมื่อเดินทางกลับมาแล้ว จะต้องเข้าสู่กระบวนการดำเนินคดีตามกฎหมาย อย่างไรก็ตามยืนยันว่าโดยส่วนตัวรวมถึงรัฐบาล ไม่เคยได้มีการพูดคุยกับนายทักษิณ และยืนยันไม่เคยได้เจอกัน,ทักษิณ ไม่รอช้า ทวีตตอบโต้มาในวันเดียวกัน ด้วยประโยคเด็ดคำคมที่ได้ใจสาวกไปเต็มๆ ป้อมบอกให้ผมกลับเข้าสู่กระบวนการทางกฎหมาย ทั้งๆ ที่ป้อมส่งคนของป้อมเข้าไปนั่งทั้งนั้น ผมว่าป้อมทำเรื่องของตัวเองให้เคลียร์ดีกว่ามั้ยครับ เอาเด็กหน้าห้องป้อมออก แล้วปล่อยให้คนอื่นเข้ามาพิจารณาเรื่องนาฬิกายืมเพื่อนแทน เพราะกระบวนการยุติธรรมแบบป้อมๆ มันหมดความน่าเชื่อถือไปแล้วครับ,ถึงอย่างไร คนระดับบิ๊กป้อม ซึ่งถือเป็นผู้ใหญ่ในรัฐบาล คสช. และเป็นเบอร์ 2 รองจาก เบอร์ 1 นายกฯ บิ๊กตู่ อีกทั้งมีคนนับหน้าถือตาในทุกวงการ แน่นอนว่า การให้สัมภาษณ์แต่ละครั้ง มันย่อมสะเทือนไปถึงรัฐบาล คสช.และนายกฯ อย่างไม่อาจหลีกเลี่ยง,ไม่ว่าการให้สัมภาษณ์นั้น จะแค่พูดเล่น หรือเป็นความตั้งใจก็ตาม เข้าทำนอง,พูดดีเป็นศรีและปาก พูดมากปากมีสี, เพราะบางเรื่องในต่างประเทศ ถือเป็นเรื่องที่ละเอียดอ่อน ยิ่งหากเป็นกรณีก่อการร้าย ที่เกี่ยวข้องกับชีวิตคน
อมตะวาจาของ พล.อ.ชาติชาย ชุณหะวัณ อดีตนายกรัฐมนตรี ที่มีวาทะติดตาตรึงใจ สำหรับคอการเมืองของไทยโน พลอมแพลม กับประโยคทองที่ว่า คำพูดหากยังไม่ได้ออกจากปาก เราเป็นนายมัน แต่พอออกจากปากไปแล้ว
อาหารอร่อย,บิ๊กป้อม,ประวิตร วงษ์สุวรรณ,ข่าวร้อน,ชาติชาย ชุณหะวัณ,ข่าวทั่วไป